钦定古今图书集成/理学汇编/学行典/第245卷 > 项森
## 钦定古今图书集成/理学汇编/学行典/第245卷 > 项森

按《处州府志》：“项森，字子秀，遂昌人。祖泗、父孔贤，皆世
以积善称，至森益弘其烈。尝业儒弗售，弃去，精岐黄
术，每以施药济人为事，虽倾囊勿恤也。万历初，邑旱
饥，乃鬻田赈粥，多所全活。其轻财重义类如此。幼时
祖所置四茶亭田若干，岁久为豪强侵没，及长，悉赎
之。尝以己资买山一所，堪舆家曰：‘是善地也，宜冢盍
自营之则以葬其父母’。”课二子咸以经学显邑，有相
构争者，得其言即立解。其为众所推服，可比之王彦
方云。